אורן שגיא

אורן שגיא (נולד ב-3 בפברואר 1972) הוא עורך דין ומנהל ישראלי בתחום ההיי-טק, המשמש החל מ-2015 כמנכ"ל חברת סיסקו ישראל ומכהן כיושב ראש לשכת המסחר ישראל - אמריקה החל מיוני 2023. שגיא נולד בבת ים וגדל ברעננה, בוגר תיכון רוטברג ברמת השרון. שגיא הוא הצעיר מבין שני אחים, אמו עבדה כמורה ואביו כעורך דין ואיש עסקים. בשירותו הצבאי שירת כקצין בגדוד 430, שבחטיבה 500, והשתחרר מקבע כסמ"פ. משם המשיך לשירות מילואים במגוון תפקידי פיקוד בחיל, כאשר תפקידו האחרון היה כקצין מבצעים בחטיבת מילואים. שגיא סיים את לימודי המשפטים במרכז הבינתחומי הרצליה בשנת 1997 ועסק בתחום המשפט המסחרי והקניין הרוחני. בשנת 2001 עבר לתחום ההייטק במסגרת תוכנית להסבת אקדמאים. שגיא החל לעבוד כמנהל תיקי לקוחות בחברת "בינת תקשורת מחשבים", מקבוצת רד-בינת. בהמשך, עבר לעבוד ב"אלביט מערכות" כמנהל חוזים ומכירות, כחלק מהפעילות הבינלאומית של החברה. שנה וחצי לאחר מכן מונה לסמנכ"ל מכירות והקים את הפעילות הבינלאומית של בינת תקשורת. במסגרת פעילותו של שגיא, זכתה החברה בפרויקטי תקשורת בעולם ושגיא מונה על הקמת חברת הבת במזרח אירופה. בשנת 2007 מונה שגיא לסמנכ"ל פיתוח עסקי בחברת "גילון" המתמחה בפתרונות בינה עסקית. במהלך כהונתו כסמנכ"ל הוביל שגיא את התרחבותה של הקבוצה לחו"ל כמו גם את תהליכי מיזוג ורכישה של חברות טכנולוגיה באירופה. עם סיום כהונתו בחברת גילון, פתח שגיא ביחד עם שותף עסקי חברה פרטית בשם בראייט בי.אר.אמ, אשר ייצגה סטרטאפים ישראליים בשווקים בינלאומיים ועסקה בייצוג חברות סייבר ואבטחת מידע, זאת במקביל לפיתוח מוצר בתחום הגנת הסייבר. בשנת 2010 החל לעבוד בחברת סיסקו ישראל, וכעבור שנה וחצי מונה לסמנכ"ל המכירות של המגזר הביטחוני בחברה. ב-20 בספטמבר 2015, מונה שגיא למנכ"ל סיסקו ישראל. ב-6 במרץ 2018, במעמד נשיא המדינה, חנך שגיא ביחד עם מנכ"ל סיסקו העולמית, צ'אק רובינס, רשת האבים טכנולוגיים שהקימה החברה, שנועדה לסייע בחיבור הפריפריה הגאוגרפית והחברתית, למרכז. כמו כן, שגיא הוביל את חתימת ההסכם לבניית מערכים דיגיטליים לשיפור איכות הטיפול הרפואי בבית החולים אסותא. בתקופתו של שגיא כמנכ"ל סיסקו ישראל, החברה רכשה מספר חברות סטארט-אפ ישראליות, ביניהן: ליבה סמיקונדקטור, קלאוד לוק, פורטשיפט, סדונה, אפסגון ולייטספין. ב-1 ביוני 2023, נבחר אורן שגיא לכהן כיושב ראש לשכת המסחר ישראל אמריקה. במהלך האספה השנתית של לשכת המסחר ישראל-אמריקה, אישר דירקטוריון הלשכה את בחירתו של אורן שגיא בנוכחות שגריר ארצות הברית, תומאס ניידס. שגיא נשוי לטלי, צלמת ומורה, ואב לשלושה ילדים, מתגורר ברעננה. אורן שגיא, ברשת החברתית פייסבוק אורן שגיא מונה ליושב ראש לשכת המסחר ישראל - אמריקה, באתר, כלכליסט אורן שגיא מונה לתפקיד מנכ"ל סיסקו ישראל, באתר ISRAEL DEFENSE אורן שגיא, מנכ"ל סיסקו: "ארגונים צריכים לחשוב באופן דיגיטלי", באתר אנשים ומחשבים, 4 ביולי 2017 מנכ"ל סיסקו ישראל: "חרדים בהיי טק - הזדמנות להידברות", באתר וואלה, 4 אפריל 2017 אורן שגיא, מנכ"ל סיסקו ישראל: "הסברתי להורים שבהייטק יש עתיד מבטיח", באתר כלכליסט, 13 במאי 2018 מנכ"ל סיסקו ישראל: "תפיסת אבטחת הסייבר המסורתית פשטה את הרגל", באתר ווינט, 30 בספטמבר 2020 "בכל הנוגע לשירותי ענן אנחנו רק בתחילת המסע", באתר כלכליסט, 27 בנובמבר 2017 https://b.walla.co.il/item/980716 גלובס זירת העסקים של ישראל, באתר גלובס https://www.ynet.co.il/articles/0,7340,L-4702342,00.html ynet (2018-03-06). "פריפריה חכמה: סיסקו משיקה רשת האבים טכנולוגיים בישראל". Ynet. נבדק ב-2022-01-13. "שת"פ בין סיסקו לאסותא: מערכות וידיאו יאפשרו התייעצויות רופאים מכל מקום". כלכליסט - www.calcalist.co.il. 2018-01-09. נבדק ב-2018-07-10. "אקזיט ענק: סיסקו רוכשת את ליבה סמיקונדקטור הישראלית ב-320 מיליון דולר". TheMarker. נבדק ב-2022-01-13. "סיסקו רוכשת את קלאוד לוק הישראלית בכ-300 מיליון דולר". TheMarker. נבדק ב-2022-01-13. דור, אופיר (2020-10-01). "סיסקו רוכשת את סטארט-אפ הסייבר הישראלי פורטשיפט". Globes. נבדק ב-2022-01-13. ברקוביץ', אורי (2021-05-11). "הרכש ה-15 של סיסקו בישראל: סטארט-אפ מת"א". Globes. נבדק ב-2022-01-13. חזני, גולן; כלכליסט (2021-08-13). "אקזיט ענק לאפסגון הישראלית: נמכרת לסיסקו תמורת כ-500 מיליון דולר". Ynet. נבדק ב-2022-01-13.